*UPUTE ZA PROVEDBU III Saziva Dječjeg gradskog vijeća grada Koprivnice*

*Molimo Vas da se pridržavate Hodograma aktivnosti kako bi na vrijeme i s radošću organizirali i proveli III. Izbore za Dječjeg gradonačelnika grada Koprivnice.*

1. *U izborima za Dječje Gradsko vijeće imaju pravo sudjelovati sva djeca upisana u 4., 5., 6. i 7. razred osnovnih škola: OŠ "Antun Nemčić* Gostovinski" Koprivnica, OŠ "Braće Radić" Koprivnica, OŠ "Đuro Ester" Koprivnica, te učenici Centra za odgoj, obrazovanje i rehabilitaciju "Podravsko sunce" .
2. Izbori se odvijaju među razrednim odjeljenjima 4.,5.,6. i 7. razreda kako bi se osigurala zastupljenost svih generacija.

Lista kandidata objavljuje se na oglasnoj ploči u predvorju školskih zgrada/ WEB stranicama škola.

1. Učenici svoju kandidaturu dostavljaju voditelju Vijeća učenika škole tj. odrasloj osobi koja koordinira ili nadzire rad Vijeća učenika.
2. Školski birački odbor sastavlja razrednu listu kandidata abecednim redom te je objavljuje jedan dan nakon isteka roka za kandidiranje na školskoj oglasnoj ploči.
3. Vijećnici Dječjeg gradskog vijeća biraju se tajnim glasovanjem uz prisustvo jednog razrednika iz svake generacije koji jamči pravilnost izbora.
4. Rezultati glasovanja unose se u zapisnik koji potpisuju članovi Izborne komisije i razrednik

**Članovi Izborne komisije su Voditelj učeničkoga vijeća, jedan razrednik razrednih odjeljenja od 4. – 7. razreda. i dva člana Učeničkog vijeća škole i jedan član DGV\_Koprivnica iz prethodnog saziva.**

1. U slučaju istog broja glasova dvoje ili više kandidata iz iste generacije, izbori se ponavljaju između tih kandidata odmah nakon prebrojavanja glasova.
2. Potrebne uvjete (prostor, vrijeme) za provođenje izbora osiguravaju škole.
3. Materijale za izbore (informativni letci, upute za provedbu izbora, obrasce za kandidaturu, glasačke listiće i zapisnik o glasovanju) osigurava Grad Koprivnica.
4. Uz listu kandidata na školskoj se oglasnoj ploči (po mogućnosti i na internetskoj stranici škole) objavljuju također i sve prihvaćene kandidature u pisanom obliku, kako bi se osiguralo javno predstavljanje kandidata i potakla predizborna promidžba u izbornoj jedinici (školi) kojoj pripadaju.
5. Članovi Školskog biračkog odbora pripremaju popis birača, izborne listiće i glasačke kutije, pod nadzorom predsjednika Biračkog odbora.
6. Školski birački odbor bira svaka škola tj. Učeničko vijeće svake škole za sebe.
7. Popis birača sastavlja se temeljem podataka koje predsjedniku Odbora dostavljaju razrednici – **svaki razrednik za svoj razredni odjel**.

( ako naravno ima kandidatura )

**Popis birača za svaki razredni odjel, supotpisuju razrednik razrednog odjela i predsjednik Školskog biračkog odbora**

PROVEDBA IZBORA

1. Na dan izbora u školskom se predvorju (ili nekom drugom školskom prostoru koji odredi ravnateljica/ravnatelj) postavljaju stolovi i stolci za birače te zaseban stol sa stolcima za članove Školskog biračkog odbora.
2. Zapečaćene glasačke kutije, popis birača i izborni listići - postavljaju se na stol za kojim sjede članovi Školskog biračkog odbora.
3. **Tajnost glasovanja osigurat će paravanom odijeljeni birački stolovi**.
4. Predsjednik Odbora čuva izborne listiće do otvaranja birališta.
5. Pod njegovim se nadzorom uručuju izborni listići isključivo biračima s pravom glasa, odnosno onima koji se nalaze na popisu birača.

 Svi razrednici razrednih odjela od 4. do 7. razreda moraju biti nazočni prilikom glasovanja njihovih razrednih odjela.

Svaki se birač prilikom preuzimanja izbornog listića mora identificirati.

1. Prilikom davanja izbornog listića, član Odbora dužan je označiti ime birača kojemu je uručio listić, tako što će zaokružiti redni broj ispred imena na popisu birača.

Izborni listić je valjan, ako je na njemu zaokružen redni broj ispred imena samo jednoga kandidata.

1. Izborni listić na kojemu je zaokruženo više kandidata, ili je na njemu nešto napisano, odnosno nacrtano - Školski birački odbor proglasit će nevažećim.

**Kandidati iz 4., 5., 6. i 7.razreda s najviše dobivenih glasova stječu status odabranih vijećnika u Dječjem gradskom vijeću grada Koprivnice**

**Za sve upite nazvati: koordinatoricu III Saziva Dječjeg gradskog vijeća grada Koprivnice, Suzanu Hergotić,**

 **broj mobitela: 098681676**

**Popis kandidata tj. odabranih vijećnika iz svake škole obecednim redom sa njihovim životpisom za III Saziv Dječjeg gradskog vijeća grada Koprivnice poslati na e – mail:** **suzzane.zupanic@gmail.com**